Hearing impairment video transcript

Bună!

Mă numesc Anghel Mario, am 17 ani și sunt născut în Arad.

Povestea mea începe atunci când la vârsta de doi ani și jumătate am fost operat la urechea dreaptă și cu ajutorul unui implant cohlear, prin care pot auzi pentru totdeauna, mulțumită lui Dumnezeu care mi-a dat o șansă binecuvântată - aceea de a auzi din nou.

Am progresat la nivelul vorbirii mergând la logopedie, dar și prin implicarea totală a părinților mei care au făcut tot ce au putut pentru a fi la nivelul la care sunt astăzi.

Sunt elev la școala de masă, fiind un colegiu de arte - în care sunt la secția de arhitectură - cu o pasiune pentru grafică. Am participat cu lucrările mele la o mulțime de concursuri mari unde am luat locul I și II. Totodată, timp de 3 ani consecutivi am fost pe primul loc în clasa mea.

Încă din clasa a cincea a existat bullying din partea colegilor mei, care mă considerau diferit de ei, vorbeau pe la spatele meu și de asemenea nu comunicau deloc cu mine - constând mereu în conflicte și tachinări la adresa mea . Iar despre profesori...unii erau înțelegători cu mine, alții nu. Dar această situație m-a făcut să fiu puternic cu mine însumi și chiar foarte ambițios - mergând mereu înainte cu credință în Dumnezeu.

Anul acesta am participat la un eveniment important - fiind premiat ca voluntar de către inspectoratul școlar județean; dar și pentru olimpiada națională de desen la profilul arhitectură.

Îmi doresc din suflet să fiu cunoscut în toată lumea, dar ca un om de afaceri important.

Vă mulțumesc tuturor că mi-ați ascultat povestea!